داوای دەستگەیەک دژ بە ڕاسیزم کراوە
ئەمڕۆ سوید لەلایەن کۆمیتەی دژ بە هەڵاواردنی ئێتنیکی سەر بەنەتەوەیەکگرتووەکان لێپرسینەوەی لێ دەکرێت. ئەمە لەکاتێکدایە کە فیدراسیۆنی کۆمەڵەکانی پشتگیری نەتەوەیەکگرتووەکان (Svenska FN- förbundet) و نزیکەی 30 ڕێکخراوی دیکە ڕەخنە لە سوید دەگرن کە سەبارەت بە پرسی هەڵاواردنی ڕاسیستی بێ باکە. هەر ئەو فیدراسیۆنە داوا دەکات دەستگەیەکی نوێ تایبەت بە دژایەتیکردنی ڕاسیزم و هەڵاواردنی ئێتنیکی لە سویددا دابمەزرێت.
بەپێی فیدراسیۆنی کۆمەڵەکانی پشتگیری نەتەوەیەکگرتووەکان سوید کاڕڕایی و ستراتیجییەتی پێویستی بۆ بەرەنگاربوونەوەی کێشەی تاوانی ڕق و ڕاسیزم نییە، ئەو فیدراسیۆنە هەروەها ئاماژە بەوە دەدەن کە ڕێکخراوە ڕاسیستەکان بەرەدوامن لە بڵاوکردنەوەی پڕوپاگەندەکانیان لە ڕێی ئینتەرنێت و فێرگاکانەوە. هەر لە ڕاپۆرتەکەی ئەو فیدراسیۆنەدا هاتووە کە ڕۆمەنی و سامەکان هەروەها موسوڵمان و یەهودییەکان لە سویدا ڕووبەڕووی هەڵاواردن (diskriminering) دەبنەوە.
لەبەرامبەردا لە راپۆرتی حوکوومەتی سویددا کە ئەمڕۆ دەخرێتە بەردەم ڕێکخراوی نەتەوەیەکگرتووان جەخت لە هەوڵەکانی سوید بۆ بەرەنگاربوونەوەی هەڵاواردن و تاوانی ڕق و کینە دەکرێتەوە و هەوڵێکی زۆر بۆ پەیڕەویکردن لە پەیماننامەی ڕێکخراوی نەتەوەیەکگرتووەکان